L-Unjin tal-Għalliema kitbet lill-Ministru tal-Edukazzjoni fejn uriet it-tħassib ta’ Kapijiet ta’ Skejjel tal-Istat dwar l-inizjattivi Klabb Sajf u Klabb 3-16. L-MUT semmiet diversi kwistjonijiet li għadhom pendenti fosthom kuntratti ma’ kull skola li qatt ma ġew konklużi, responsabbiltajiet fuq il-Kapijiet tal-Iskejjel meta suppost hemm kordinaturi għal dan ix-xogħol, ħaddiema mhux kwalifikati u bla esperjenza, attitudni arroganti minn xi kordinaturi, purtinara li mhux jagħmlu xogħolhom u kwistjonijiet oħrajn relatai ma’ Klabb Sajf. L-Unjin appellat biex jittieħdu passi biex jiġu indirizzati dawn il-problemi. L-unjin qalet li membri tagħhom li mhux se jieħdu sehem f’dawn il-programmi m’għandhom jinżammu responsabbli  għal kull konsegwenzi u ntalbu biex ma jwieġbu ebda komunikazzjoni dwar dawn l-iskemi barra mill-ħin tax-xogħol tagħhom jew tas-sena skolastika. L-MUT qalet li anki jekk dawn huma inizjattivi ta’ min ifaħħarhom, sostniet li dawn ma jistgħux jiġu implimentanti mingħajrs l-investiment meħtieġ għalihom.